CELEX: E2019P0012
Language: da
Date: 2019-12-18 00:00:00
Title: Anmodning om en rådgivende udtalelse fra EFTA-Domstolen indgivet af Beschwerdekommission für Verwaltungsangelegenheiten den 18. december 2019 i sagen Adpublisher AG mod K (Sag E-12/19) 2020/C 110/09

2.4.2020   
            
            
               DA
            
            
               Den Europæiske Unions Tidende
            
            
               C 110/10
            
         
      Anmodning om en rådgivende udtalelse fra EFTA-Domstolen indgivet af Beschwerdekommission für Verwaltungsangelegenheiten den 18. december 2019 i sagen Adpublisher AG mod K
      (Sag E-12/19)
      (2020/C 110/09)
      Beschwerdekommission für Verwaltungsangelegenheiten (forvaltningsankestyrelsen) har ved skrivelse af 18. december 2019, som indgik til EFTA-Domstolens justitskontor den 23. december 2019, anmodet EFTA-Domstolen om en rådgivende udtalelse om nedenstående spørgsmål i sagen Adpublisher AG mod K:
      
                  1.
               
               
                  Følger det af Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (den generelle forordning om databeskyttelse) eller af andre bestemmelse i EØS-retten, at en almindelig kontradiktorisk procedure for behandling af en klage kan gennemføres inden for rammerne af den generelle forordning om databeskyttelse, uden at klagerens navn og adresse oplyses i forbindelse med klagesagen?
                  I bekræftende fald: Er det i så tilfælde nødvendigt, at det i det mindste fastslås, at der umiddelbart foreligger en legitim begrundelse for anonymiseringen, eller kræves der ingen begrundelse herfor?
               
            
                  2.
               
               
                  Skal en medlemsstat i sin nationale procesret sikre, at alle yderligere nationale appelinstanser i forbindelse med en klageprocedure som omhandlet i artikel 77 i den generelle forordning om databeskyttelse er gratis for den registrerede, og at den registrerede heller ikke kan pålægges at afholde sagsomkostningerne?
               
            
                  3.
               
               
                  Hvis spørgsmål 1 besvares bekræftende, og spørgsmål 2 besvares benægtende — med andre ord, hvis der kan gennemføres en almindelig kontradiktorisk procedure for behandling af en klage efter den generelle forordning om databeskyttelse, uden at klagerens navn og adresse oplyses i forbindelse med klagesagen, og hvis det ikke er nødvendigt at sikre, at en klageprocedure som omhandlet i artikel 77 i den generelle forordning om databeskyttelse ved alle yderligere nationale appelinstanser er gratis for den registrerede — opstår spørgsmålet om, hvordan det i den afgørelse, der er truffet som afslutning på klagesagen, kan bestemmes, at den registrerede — som fortsat er anonym — skal afholde sagsomkostningerne?